ਸਿਰਲੇਖ: ਜੰਮੂ 'ਚ ਪੰਜਾਬ ਰੋਡਵੇਜ਼ ਦੀ ਬੱਸ 'ਤੇ ਸੁੱਟਿਆ ਗ੍ਰਨੇਡ, ਹਿਜ਼ਬੁਲ-ਮੁਜ਼ਾਹਦੀਨ ਨੇ ਕਰਵਾਇਆ ਧਮਾਕਾ - ਪੁਲਿਸ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਜੰਮੂ ਪੁਲਿਸ ਨੇ ਦਾਅਵਾ ਕੀਤਾ ਹੈ ਕਿ ਉਸ ਨੇ ਨਗਰੋਟਾ ਟੋਲ ਪਲਾਜ਼ਾ ਤੋਂ ਜਾਸਿਰ ਜਾਵੇਦ ਅਹਿਮਦ ਭੱਟ ਨਾਂ ਦੇ ਨੌਜਵਾਨ ਨੂੰ ਗ੍ਰਿਫ਼ਤਾਰ ਕੀਤਾ ਗਿਆ ਹੈ। ਪੁਲਿਸ ਦੇ ਦਾਅਵੇ ਮੁਤਾਬਕ ਇਹ ਵਿਅਕਤੀ ਹਿਜ਼ਬੁਲ ਮੁਜਾਹਦੀਨ ਦਾ ਕਾਰਕੁਨ ਹੈ। 

ਪੁੱਛਗਿੱਛ ਦੌਰਾਨ ਇਸ ਵਿਅਕਤੀ ਨੇ ਦੱਸਿਆ ਕਿ ਇਸ ਨੂੰ ਗ੍ਰਨੇਡ ਫਾਰੁਕ ਅਹਿਮਦ ਭੱਟ , ਜੋ ਹਿਜ਼ਬੁਲ ਦਾ ਕਮਾਂਡਰ ਹੈ , ਨੇ ਦਿੱਤਾ ਸੀ।

ਜੰਮੂ ਪੁਲਿਸ ਨੇ ਪ੍ਰੈਸ ਕਾਨਫਰੰਸ ਵਿੱਚ ਦਾਅਵਾ ਕੀਤਾ ਕਿ ਬੰਬ ਧਮਾਕੇ ਤੋਂ ਬਾਅਦ ਪੁਲਿਸ ਨੇ ਨੇੜੇ ਲੱਗੇ ਸੀਸੀਟੀਵੀ ਕੈਮਰਿਆਂ ਦੀ ਫੁਟੇਜ਼ ਦੇਖੀ ਤਾਂ ਉਸ ਵਿਚ ਦਿਖਾਈ ਦਿੱਤਾ ਕਿ ਇੱਕ ਨੀਲੀ ਸ਼ਰਟ -ਜੀਨ ਤੇ ਪਿੱਛੇ ਲਾਲ ਬੈਗ ਪਾਈ ਮੁੰਡਾ ਬੰਬ ਸੁੱਟ ਕੇ ਭੱਜ ਰਿਹਾ ਹੈ।

ਪੁਲਿਸ ਮੁਤਾਬਕ ਇਸ ਦਾ ਸਕਰੀਨ ਗਰੈਬ ਤੁਰੰਤ ਸਾਰੇ ਸੂਬੇ ਵਿਚਲੇ ਨਾਕਿਆਂ ਨੂੰ ਭੇਜਿਆ ਗਿਆ ਅਤੇ ਨਗਰੋਟਾ ਟੋਲ ਨਾਕੇ ਉੱਤੇ ਪੁਲਿਸ ਨੇ ਇਸ ਸ਼ੱਕੀ ਮੁੰਡੇ ਨੂੰ ਕਾਬੂ ਕੀਤਾ।

ਪੰਜਾਬ ਦੇ ਮੁੱਖ ਮੰਤਰੀ ਕੈਪਟਨ ਅਮਰਿੰਦਰ ਸਿੰਘ ਨੇ ਟਵੀਟ ਕਰਕੇ ਜੰਮੂ ਬੱਸ ਸਟੈਂਡ ਉੱਤੇ ਪੰਜਾਬ ਰੋਡਵੇਜ਼ ਦੀ ਬੱਸ ਉੱਤੇ ਗ੍ਰਨੇਡ ਸੁੱਟੇ ਜਾਣ ਦੀ ਸਖ਼ਤ ਸ਼ਬਦਾਂ ਵਿਚ ਨਿਖੇਧੀ ਕੀਤੀ ਹੈ। 

ਕੈਪਟਨ ਅਮਰਿੰਦਰ ਨੇ ਕਿਹਾ ਕਿ ਇਹ ਘਟਨਾਵਾਂ ਜੰਮੂ-ਕਸ਼ਮੀਰ ਦਾ ਅਮਨ ਭੰਗ ਕਰਨ ਲਈ ਅੱਤਵਾਦੀ ਸੰਗਠਨਾਂ ਦਾ ਕਾਰਾ ਹੈ। ਮੁੱਖ ਮੰਤਰੀ ਨੇ ਕਿਹਾ ਕਿ ਪੰਜਾਬ ਸਰਕਾਰ ਜੰਮੂ ਕਸ਼ਮੀਰ ਦੇ ਨਾਲ ਹੈ। 

ਇਸ ਤੋਂ ਪਹਿਲਾਂ ਬੀਬੀਸੀ ਹਿੰਦੀ ਦੇ ਸਹਿਯੋਗੀ ਪੱਤਰਕਾਰ ਮੋਹਿਤ ਕੰਧਾਰੀ ਨੇ ਦੱਸਿਆ ਕਿ ਧਮਾਕੇ ਵਿਚ ਜ਼ਖ਼ਮੀ ਹੋਏ ਇੱਕ 17 ਸਾਲਾ ਨੌਜਵਾਨ ਦੀ ਮੌਤ ਹੋ ਗਈ ਹੈ। ਜੰਮੂ ਡਵੀਜਨ ਦੇ ਆਈਜੀ ਏਕੇ ਸਿਨਹਾ ਨੇ ਦੱਸਿਆ ਕਿ ਮਰਨ ਵਾਲਾ ਨੌਜਵਾਨ ਉਤਰਾਖੰਡ ਦੇ ਹਰਿਦੁਆਰ ਦਾ ਰਹਿਣ ਵਾਲਾ ਸੀ ਜਿਸ ਦੀ ਪਛਾਣ ਮੁਹੰਮਦ ਸ਼ਾਰਿਕ ਵਜੋਂ ਹੋਈ ਹੈ।

ਇਹ ਵੀ ਪੜ੍ਹੋ-

ਆਈਜੀ ਏਕੇ ਸਿਨਹਾ ਨੇ ਦੱਸਿਆ ਕਿ ਜ਼ਖ਼ਮੀ 31 ਵਿਅਕਤੀਆਂ ਨੂੰ ਸਰਕਾਰੀ ਮੈਡੀਕਲ ਕਾਲਜ ਹਸਪਤਾਲ ਵਿਚ ਦਾਖਲ ਕਰਵਾਇਆ ਗਿਆ ਹੈ ਅਤੇ 4 ਜ਼ਖ਼ਮੀਆਂ ਦੀ ਹਾਲਤ ਕਾਫ਼ੀ ਨਾਜ਼ੁਕ ਹੈ।

ਇਸ ਤੋਂ ਪਹਿਲਾਂ ਆਈਜੀ ਸਿਨਹਾ ਨੇ ਦੱਸਿਆ ਸੀ ਕਿ ਕੁਝ ਸ਼ੱਕੀ ਵਿਅਕਤੀਆਂ ਨੇ ਬੱਸ ਸਟੈਂਡ ਉੱਤੇ ਗ੍ਰਨੇਡ ਸੁੱਟਿਆ ਹੈ।

ਜੰਮੂ ਦੇ ਐਸਐਸਪੀ ਤਜਿੰਦਰ ਸਿੰਘ ਨੇ ਦੱਸਿਆ ਹੈ ਕਿ ਧਮਾਕਾ 11 ਵਜ ਕੇ 45 ਮਿੰਟ 'ਤੇ ਹੋਇਆ। 

ਉਨ੍ਹਾਂ ਨੇ ਦੱਸਿਆ ਕਿ ਜਖ਼ਮੀਆਂ ਨੂੰ ਨਜ਼ਦੀਕੀ ਹਸਪਤਾਲਾਂ 'ਚ ਭਰਤੀ ਕਰਵਾਇਆ ਗਿਆ ਹੈ। ਇਨ੍ਹਾਂ ਵਿਚੋਂ ਦੋ ਦੀ ਹਾਲਤ ਗੰਭੀਰ ਹੈ ਪਰ ਫਿਲਹਾਲ ਖ਼ਤਰੇ ਤੋਂ ਬਾਹਰ ਹਨ। 

ਜੰਮੂ ਬੱਸ ਅੱਡੇ ’ਤੇ ਗ੍ਰ੍ਰੇਨੇਡ ਹਮਲਾ ਹੋਇਆ ਹੈ

ਇੱਕ ਚਸ਼ਮਦੀਦ ਸ਼ਸ਼ੀ ਕੁਮਾਰ ਨੇ ਮੋਹਿਤ ਕੰਧਾਰੀ ਨੂੰ ਦੱਸਿਆ, "ਸਾਡੀ ਇੱਥੇ ਫਲਾਂ ਦੀ ਰੇੜੀ ਹੈ। ਧਮਾਕਾ ਬਹੁਤ ਜ਼ੋਰ ਨਾਲ ਸੁਣਾਈ ਦਿੱਤਾ। ਕਿਸੇ ਨੇ ਕਿਹਾ ਟਾਇਰ ਫਟਿਆ ਹੈ ਤਾਂ ਕਿਸੇ ਨੇ ਕਿਹਾ, ਬੰਬ ਧਮਾਕਾ ਹੈ। ਅੱਗੇ ਵਧ ਕੇ ਦੇਖਿਆ ਤਾਂ ਕਈ ਲੋਕ ਜਖ਼ਮੀ ਪਏ ਸਨ।"

"ਅਸੀਂ ਉਨ੍ਹਾਂ ਨੂੰ ਚੁੱਕ ਕੇ ਗੱਡੀਆਂ ਵਿੱਚ ਭਰਿਆ ਅਤੇ ਹਸਪਤਾਲ ਲੈ ਕੇ ਗਏ। ਉਦੋਂ ਤੱਕ ਪੁਲਿਸ ਵੀ ਆ ਗਈ ਸੀ।"

ਜੰਮੂ ਡਿਵੀਜ਼ਨ ਦੇ ਆਈਜੀ...